Diari Oficial de la Generalitat Valenciana


Sumari del DOGV 7842, del 02-08-2016 (2016/5561)

RESOLUCIÓ de 8 de juny de 2016, del Servei Territorial d'Indústria i Energia de Castelló, la qual s'atorga l'autorització administrativa i l'execució d'instal·lacions per a la conversió a gas natural de la xarxa de distribució a la Urbanització Nerea, i el tancament de les instal·lacions d'emmagatzematge de GLP, al terme municipal de Peníscola. Expedient CBREDE/2014/2/12.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7842

Data del DOGV
:   02-08-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/5561


Data del document
:   08-06-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 8 de juny de 2016, del Servei Territorial d'Indústria i Energia de Castelló, la qual s'atorga l'autorització administrativa i l'execució d'instal·lacions per a la conversió a gas natural de la xarxa de distribució a la Urbanització Nerea, i el tancament de les instal·lacions d'emmagatzematge de GLP, al terme municipal de Peníscola. Expedient CBREDE/2014/2/12. [2016/5561]  
Fets  
Primer. Amb data 13 de desembre de 2012, el Servei Territorial d'Indústria va inscriure el canvi de titularitat de la instal·lació de depòsits fixos de GLP situada al carrer la Cova a l'empresa Gas Natural Cegas, SA, amb el número d'instal·lació 12/GLP/956  
Segon. Amb data 16 de desembre de 2015, aquest Servei Territorial d'Indústria i Energia va dictar una resolució de canvi de titularitat, a favor de Gas Natural Cegas, SA, de les instal·lacions de la xarxa de distribució de GLP, a la Urbanització Nerea, al terme municipal de Peníscola el titular de la qual és Primagas, SAU, expedient CBVARI/2015/64/12.  
Tercer. Amb data 19 de maig de 2016, Gas Natural Cegas, SA, acredita que s'ha fet efectiva la transmissió d'instal·lacions de la xarxa de distribució de GLP titularitat de Primagas, SAU, a favor seu, de la Urbanització Nerea, al terme municipal de Peníscola, autoritzades en el seu moment mitjançant l'expedient CBREDE/2002/4/12, que s'indiquen a continuació.  
· Amb data 3 d'abril de 2003:  
Depòsit fix soterrat de 33.700 litres, per a GLP, amb equip de regulació.  
Xarxa de distribució en MPB, formada per tub de polietilé soterrat, amb 95 m de 110 mm de diàmetre, 175 m de 63 mm, 505 m de 40 mm i 65 m de 32 mm de diàmetre.  
· Amb data 15 de gener de 2014:  
2a fase de la xarxa de distribució en MPB, formada per tub de polietilé soterrat, amb 5 m de 110 mm de diàmetre, 15 m de 90 mm, 230 m de 40 mm i 86 m de 32 mm de diàmetre.  
Quart. Amb data 9 de juliol de 2014, es presenta davant d'aquest servei territorial, per part de Gas Natural Cegas, SA, una sol·licitud d'autorització administrativa i execució de projecte per al canvi de tipus de gas propà a gas natural, a subministrar en la xarxa de distribució de gas canalitzat, a la Urbanització Nerea, al terme municipal de Peníscola, i per al tancament de les instal·lacions d'emmagatzematge de GLP, compostes per un depòsit soterrat i les seues instal·lacions auxiliars, ubicades a la parcel·la de referència cadastral núm. 8108834CF7015N4012GX, i adjunta exemplar del projecte tècnic d'execució firmat per tècnic competent.  
Cinqué. Amb data 22 de juliol de 2014, es presenta la liquidació de la taxa corresponent.  
Sisé. Ha sigut realitzada la informació pública, a què fa referència el capítol V de la Llei 34/1998, de 7 d'octubre, del Sector d'Hidrocarburs (BOE 0 8.10.1998), i el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, per mitjà de l'anunci corresponent, que es va publicar en el diari El Mundo el dia 20 d'octubre de 2014 i en el periòdic Mediterráneo 20 d'octubre de 2014; en el Butlletí Oficial de la Província de Castelló de 2 d'octubre de 2014 i en el Diari Oficial de la Comunitat Valenciana de 30 de setembre de 2014. No s'ha presentat cap al·legació durant el període d'informació pública de la sol·licitud presentada.  
  
Seté. Gas Natural Cegas, SA, està inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
  
Huité. Una vegada examinada la documentació aportada, amb data 8 de juny de 2016 la Secció d'Energia i Mines emet una proposta favorable de resolució.  
  
Fonaments de dret  
Primer. Per aplicació de l'article 77 punt 3 de la Llei 34/1998, de 7 d'octubre, del Sector d'Hidrocarburs, la transformació de les instal·lacions de distribució de gasos combustibles requereixen autorització administrativa prèvia.  
Segon. L'article 73.7 de la Llei 34/1998, de 7 d'octubre, després de la nova redacció feta per la Llei 12/2007, de 2 juliol, per la qual es modifica la Llei 34/1998, de 7 d'octubre, del Sector d'Hidrocarburs, a fi d'adaptar-la al que disposa la Directiva 2003/55/CE, del Parlament Europeu i del Consell, de 26 de juny de 2003, sobre normes comunes per al mercat interior de gas natural estableix que les autoritzacions de construcció i explotació d'instal·lacions de distribució hauran de ser atorgades preferentment a l'empresa distribuïdora de la zona. Si no hi ha distribuïdor en la zona, caldrà ajustar-se als principis de monopoli natural del transport i la distribució, xarxa única i de realització al menor cost per al sistema gasista.  
Tercer. La instrucció i la resolució d'aquest procediment administratiu correspon a la Generalitat Valenciana, concretament al Servei Territorial d'Indústria i Energia de Castelló, segons el Decret 157/2015, de 18 de setembre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball (DOCV 7620, 22.09.2015), ja que la instal·lació objecte d'aquest està radicada íntegrament en territori de la Comunitat Valenciana, i no estar enquadrada en les previstes que són competència de l'Administració General de l'Estat d'acord amb l'article 3.2.c de la Llei 34/1998, de 7 d'octubre, del Sector d'Hidrocarburs.  
  
Quart. D'acord amb l'article 70.1.a del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, requereix autorització administrativa, que fa referència al projecte genèric de la instal·lació com a document tecnicoeconòmic que es tramitarà, si escau, conjuntament amb l'estudi d'impacte ambiental, i atorga a l'empresa autoritzada el dret a realitzar una instal·lació concreta en determinades condicions.  
  
El cap del Servei Territorial d'Indústria i Energia de Castelló, en l'àmbit de les competències que té atribuïdes, RESOL:  
  
Primer  
Atorgar l'autorització administrativa i l'execució de projecte a l'empresa Gas Natural Cegas, SA, per al canvi de gas a subministrar en la xarxa existent de distribució de gas canalitzat a la Urbanització Nerea, al terme municipal de Peníscola, de propà a gas natural, i també per al tancament i desmantellament d'un depòsit d'emmagatzematge de GLP, en el moment que s'haja realitzat el canvi de gas autoritzat. Les instal·lacions disposen de les següents característiques:  
  
- Xarxa de distribució de GLP amb MOP 1,5 bar a transformar a gas natural amb MOP 150 mbar, consistent en 1.176 m, segons el desglossament que s'indica a continuació i treballs a realitzar en aquesta:  
100 m PE Ø110  
15 m PE Ø90  
175 m PE Ø63  
735 m PE Ø40  
151 m PE Ø32  
amb 38 connexions  
  
Anàlisi de la xarxa i determinació dels punts on s'han d'ubicar les vàlvules de sectorització de la xarxa. Instal·lació de vàlvules de sectorització.  
Definició dels punts de porga de la xarxa, per a realitzar el canvi de gas. Instal·lació de punts de porga.  
- Punts de connexió amb la xarxa existent de gas natural:  
Al carrer d'Irta i mitjançant una extensió de xarxa, prevista en l'expedient d'extensions de xarxa de l'any 2014 (CBREDE/2014/8/12), fins a la Urbanització Nerea pel camí de Sant Antoni.  
- Depòsit de GLP:  
· Buidatge del depòsit actual, ubicat a la parcel·la amb referència cadastral 3321827SG7591F3700HP situada a la prolongació de l'avinguda de l'Ermita de Sant Antoni de la urbanització Nerea, al terme municipal de Peníscola.  
· Desgasificació/inertització del depòsit.  
· Desmuntatge i retirada del depòsit de GLP i dels seus elements auxiliars.  
· Demolició de l'obra civil del depòsit.  
· Evacuació de residus i restitució del terreny.  
  
Segon  
Publicar aquesta resolució, com a notificació a tots els abonats de GLP distribuït per canalització, amb contractes en vigor, de conformitat amb l'article 59 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
Aquesta autorització quedarà sotmesa a les condicions que figuren a continuació:  
Primera. En tot moment s'haurà de complir el que estableix la Llei 34/1998, de 7 d'octubre, del Sector d'Hidrocarburs; el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i el Decret 2913/1973, de 28 d'octubre, pel qual s'aprova el Reglament General del Servei Públic de Gasos Combustibles.  
Segona. Gas Natural Cegas, SA, ha de complir estrictament les obligacions que s'indiquen en l'article 74 de la Llei 34/1998, de 7 d'octubre, del Sector d'Hidrocarburs, modificada per la Llei 12/2007, de 2 de juliol. En especial, estarà obligada a ampliar les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjudici del que resulte de l'aplicació del règim reglamentàriament establit per a les connexions.  
  
Tercera. Gas Natural Cegas, SA, per a l'ampliació de la xarxa existent, sol·licitarà autorització administrativa prèvia basant-se en una memòria general que continga les previsions anuals aproximades de construcció d'instal·lacions de distribució, segons el punt 2 de la ITC-ICG 01 del Reial Decret 919/2006.  
Quarta. El titular d'aquesta autorització tindrà, com a distribuïdor, els drets que indica l'article 75 de la Llei 34/1998, de 7 d'octubre, del Sector d'Hidrocarburs.  
Cinquena. En relació amb les instal·lacions d'emmagatzematge de GLP existents, consistents en un depòsit soterrat, serà aplicable el que preveu la ITC-ICG 03 del Reial Decret 919/2006, de 28 de juliol, pel qual s'aprova el reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, per la qual cosa, Gas Natural Cegas, SA, haurà de comunicar al Servei Territorial d'Indústria i Energia la retirada de servei de les instal·lacions.  
Sisena. Gas Natural Cegas, SA, queda obligada, amb els titulars dels contractes en vigor en eixe moment, a substituir o adaptar tots els elements de les instal·lacions receptores afectades pel canvi, i aquells aparells d'utilització declarats en el contracte i, si escau, el comptador, sense que aquest puga reportar cap cost per a l'usuari, de conformitat amb l'article 38 del Reglament General del Servei Públic de Gasos Combustibles.  
Setena. L'Administració deixarà sense efecte aquesta resolució en qualsevol moment en el cas que s'observe l'incompliment de les condicions imposades per aquesta. En aquests casos, l'Administració, amb l'oportú expedient previ, acordarà l'anul·lació de l'autorització amb totes les conseqüències d'ordre administratiu i civil que se'n deriven, segons les disposicions legals vigents.  
Huitena. La determinació de les tarifes i del règim econòmic que siguen d'aplicació per al subministrament de gas natural es regiran per les disposicions vigents en cada moment.  
Novena. Les instal·lacions receptores de gas hauran de complir el que disposa el reglament tècnic de distribució i utilització de combustibles gasosos i les seues instruccions tècniques complementàries ICG 01 a 11. El titular de les instal·lacions o, si escau, els usuaris, seran responsables que les seues instal·lacions complisquen les condicions tècniques i de seguretat que reglamentàriament siguen exigibles, i també el seu correcte manteniment.  
Desena. Després de l'execució del projecte i per a procedir a l'explotació comercial, cal presentar en aquest servei territorial la corresponent sol·licitud d'acta de posada en servei, acompanyada del certificat de final d'obra subscrit per tècnic facultatiu competent, en el qual conste que la instal·lació s'ha realitzat d'acord amb la normativa i les especificacions previstes en el projecte d'execució aprovat, i també amb les prescripcions de la reglamentació tècnica i de seguretat aplicable a les instal·lacions objecte del projecte, i serà necessari l'alçament de l'acta de posada en servei de les instal·lacions, segons el que indica l'article 70 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
  
  
Contra aquesta resolució, que no posa fi a la via administrativa, pot interposar-se un recurs d'alçada davant de la Direcció General d'Indústria i Energia en el termini d'un mes, comptador a partir de l'endemà a aquell en què tinga lloc la notificació, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Castelló de la Plana, 8 de juny de 2016.- El cap del Servei Territorial d'Indústria i Energia: Gerardo Nebot Garcia.